Tolong jelaskan mengenai Sejarah dari Sekolah Menengah Kebangsaan Convent (M) Bukit Mertajam dalam bahasa melayu

Pengasas SMK Convent Bukit Mertajam

The Very Rev. Mother St. Tarcisius yang sampai ke Malaya pada tahun 1904 memainkan peranan penting dalam perkembangan Convents yang dipimpin oleh beliau.

Pada 1924, beliau sampai ke Pulau Pinang sebagai Mother Superior of the Convent dan ketua Congregation di Malaya. Rev. Mother menerajui kebanyakkan sekolah di Pulau Pinang dan Kedah. Pada 1934, beliau mengasaskan St. Marguerite’s Convent di Bukit Mertajam. Sekolah tersebut bermula di rumah Melayu yang disewa di Cross Sreet (sekarang Jalan Arumugam Pillai). Pada November 1938, sekolah tersebut berpindah ke lokasi pada hari ini iaitu di Jalan Kulim. Rev. Mother St. Tarcisius memperoleh tanah yang seluas tujuh hektar tersebut pada 1931. Dalam tempoh Rev. St. Tarcisius berkhidmat sebagai Superior General, Convents di sekitar Malaya telah berkembang dengan pesat dari segi saiz dan pengaruh. Beliau juga memulakan bidang sains domestik dan komersial di sekolah-sekolah.

Sebagai tanda penghargaan terhadap sumbangan beliau di Malaya, the King of England, His Majesty, King George V telah menganugerahkan Very Rev. Mother St. Tarcisius dengan O.B.E. pada tahun 1936.

Semasa sambutan Jubli Emas beliau pada tahun 1934, Rev. Mother mengatakan, “I am obsessed with the importance of young girls and the women’s influence in the making of happier homes and to a better world while seeking to maintain a high level of academic achievements in our schools, it has been our aim to prepare our pupils for the battle of life.”

Beliau bersara pada September 1954 sebagai Rev. Mother Visitor of the Convents of the Holy Infant Jesus. Beliau menghabiskan sepuluh tahun terakhir beliau di Penang Light Street Convent dan Cheras Road Convent di Kuala Lumpur.

Pada tahun 1964, Very Rev. Mother St. Tarcisius meninggal dunia pada umur 89 tahun. Beliau dikebumikan di Cheras Catholic Cemetery selepas berkhidmat dan menghabiskan 60 tahun hidupnya untuk Convents di Malaysia. Negara kita telah kehilangan seorang pendidik dan mubaligh setia yang sepanjang hidup beliau amat prihatin dengan usaha untuk menanamkan prinsip-prinsip yang kukuh tentang kehidupan yang bahagia dan berguna dalam diri gadis-gadis muda.